ניב ברקוביץ'

ניב ברקוביץ' (נולד ב-25 באפריל 1986) הוא כדורסלן ישראלי המשחק בעמדת הרכז בקבוצת מכבי פתח תקווה מהליגה הארצית. גובהו 1.90 מטר.

ביוגרפיה

ברקוביץ', בנם של הכדורסלן מיקי ברקוביץ' ושלי ברקוביץ', ואחיו של רועי ברקוביץ', גדל ברמת השרון, ושיחק בקבוצות הנוער של הפועל רמת השרון ושל מכבי תל אביב. בשנת 2004 הצטרף לאוניברסיטת מרקט במילווקי, אך עזב לאחר שישה משחקים בלבד, והצטרף לקבוצה הבוגרת של רמת השרון, שהפכה בינתיים להפועל חיפה רמת השרון. באותה העת ניהל אותה אביו, ואחיו רועי שיחק בשורותיה. בעונתו הראשונה בקבוצה מיעט לשחק, אך בעונה השנייה קיבל יותר דקות משחק. בסיום העונה ירדה הקבוצה לליגה הלאומית, וברקוביץ' עזב להפועל חולון, שאף היא שיחקה בליגה זו. בסיומה של עונה זו (2007) עלתה חולון לליגת העל, אך ברקוביץ' נשאר בליגה הלאומית, והצטרף לקבוצת הפועל יקנעם/מגידו. בקבוצה זו היה לראשונה שחקן דומיננטי, כאשר שיחק בממוצע 33 דקות במשחק, וקלע לזכותה 14.6 נקודות. בסיום העונה, הצטרף לעירוני קריית אתא בליגת העל, וגם בה היה שחקן מוביל. בסיום העונה (2009) ירדה הקבוצה לליגה הלאומית. בתחילת עונת  הצטרף לקבוצת הפועל עפולה, אך שוחרר ממנה במהלך העונה ושב להפועל חולון. בחודש אוגוסט 2010 חתם במכבי אשדוד. ביולי 2011 חתם בעירוני אשקלון. בקיץ 2012 חתם בבני הרצליה ובעונה לאחר מכן חתם בהפועל אילת.

ברקוביץ' היה חבר בסגל נבחרת הנוער שסיימה במקום השמיני באליפות אירופה שנערכה בסרגוסה ב-2004, ובסגל נבחרת העתודה שסיימה במקום הרביעי באליפות אירופה שנערכה בצ'כוב ב-2005. במדי נבחרת הנוער היה אחד הקלעים הבולטים (שני רק ליוני ניר), אך במדי נבחרת העתודה מיעט לשחק.

ב-18 ביולי 2015 חתם לעונה בעירוני נהריה.

ב-1 באוגוסט 2017 חתם ברקוביץ' לעונה אחת בהפועל אילת.

בקיץ 2018 חתם חתם ברקוביץ' אליצור "איתו" אשקלון, בעונה זו קלע 10.6 נק' בממוצע ו-5.8 אס' והוביל את הקבוצה בעונת הבכורה שלה למקום ה-6 ולרבע גמר הפלייאוף.

בקיץ 2019 חתם בהפועל חיפה. בקיץ 2020 חתם באליצור יבנה.

בשנת 2022 חתם במכבי פתח תקווה מהליגה הארצית

קישורים חיצוניים

הערות שוליים

בוגרי תיכון רוטברג (רמת השרון)
כדורסלנים ישראלים
כדורסלני הפועל חולון
כדורסלני עירוני קריית אתא
כדורסלני הפועל עפולה
כדורסלני מכבי אשדוד
כדורסלני עירוני אשקלון
כדורסלני הפועל אילת
כדורסלני א.ס. רמת השרון
כדורסלני עירוני נהריה
כדורסלנים ישראלים בליגת המכללות בארצות הברית
כדורסלני הפועל חיפה
כדורסלני הפועל מגידו
רמת השרון: כדורסלנים
כדורסלני אליצור "איתו" אשקלון
ישראלים שנולדו ב-1986